Diari Oficial de la Generalitat Valenciana


Sumari del DOGV 4710, del 11-03-2004 (2004/2456)

DECRET 36/2004, de 5 de març, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Casas del Doctor, situada al terme municipal de Requena i que pertany a la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2456


Data del document
:   05-03-2004

Organisme emissor
:   Conselleria d'Agricultura, Pesca i Alimentació

Tipus de document
:   Decret

Descriptors 

:   * Requena
    * muntanya de l'estat

DECRET 36/2004, de 5 de març, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Casas del Doctor, situada al terme municipal de Requena i que pertany a la Generalitat. [2004/X2456]
  
De conformitat amb el que disposen els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la seua inclusió en el Catàleg de Forests d'Utilitat Pública de la Província de València de la forest denominada Casas del Doctor, i atés que s'han justificat plenament les circumstàncies que ho motiven, per la qual cosa dictem el corresponent decret.
  
Per raó d'això, a proposta del conseller de Territori i Habitatge i després de la deliberació del Consell de la Generalitat, en la reunió del dia 5 de març de 2004,
  
DECRETE
  
Article 1
  
Es declara d'utilitat pública el terreny forestal denominat Casas del Doctor, propietat de la Generalitat, amb una superfície de 1729,3 ha., que correspon a les parcel·les cadastrals 1 i 22.052 del polígon 257, a la parcel·la cadastral 6 del polígon 284 i a la parcel·la cadastral 1 del polígon 285.
  
Article 2
  
S'inclou en el Catàleg de Forests d'Utilitat Pública de la Província de València la forest denominada Casas del Doctor, amb el núm. 167, de la següent forma:
  
Província: València.
  
Partit judicial: Requena.
  
Terme municipal: Requena.
  
Nom: Casas del Doctor.
  
Número: 167.
  
Pertinença: Generalitat.
  
Límits: nord, finca Casilla Hernández Rambla Morenos; est, finca Caballeros i finca del Ciscar; sud, finca Casilla Hernández, font Mela i Ciscar; i oest, Rambla de los Morenos, Rambla Albosa.
  
Cabuda pública: 1729,3 ha.
  
Cabuda total: 1729,3 ha.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
Contra el present decret els interessats poden interposar recurs contenciós administratiu en el termini de dos mesos, comptadors a partir del dia següent a la publicació d'aquest decret, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat en el termini d'un mes, comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 5 de març de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,